
	1.
	Rīkojuma projekts
1. Saskaņā ar Publiskas personas mantas atsavināšanas likuma 42. panta otro daļu un 43. pantu, Zemes pārvaldības likuma 15. panta otro daļu un 16. pantu, kā arī Meliorācijas likuma 3. un 5. pantu, pārņemt valsts īpašumā Ogres novada pašvaldībai piederošo inženierbūvi (būves kadastra apzīmējums 7401 006 0970 001), kura ietilpst nekustamā īpašuma “Daugavas Vārti” (nekustamā īpašuma kadastra numurs 7401 006 0969) Ogrē, Ogres novadā, sastāvā.
	Iebildums
Rīkojuma projektā norādīta divu dažādu darbību veikšana ar nekustamo īpašumu, kas no rīkojuma projekta nav skaidri saprotama/nodalīta. Ņemot vērā minēto lūdzam skaidri nošķirt divas dažādas darbības ar nekustamajiem īpašumiem,proti, tā, lai rīkojuma projekts paredzētu pašvaldībai piederošu būvi nodot īpašumā valstij bez atlīdzības. Savukārt, attiecībā uz zemes vienību lūdzam attiecīgi precizēt rīkojuma projektu par tās tiesiskā valdītāja maiņa no pašvaldības uz Zemkopības ministriju. Ievērojot minēto,lūdzam precizēt arī anotāciju.
Papildus lūdzam precizēt anotācijā informāciju attiecībā uz būvi (inženierbūve ar kadastra apzīmējumu 7401 006 0970 001), kas pamatotu, ka tā ir uzskatāma par patstāvīgu nekustamā īpašuma objektu (uz citas personas zemes) un konkrētajā gadījumā pastāv dalītā īpašuma tiesiskās attiecības starp valsti kā zemes īpašnieci un pašvaldību kā būves īpašnieci.

Rīkojuma projekta 4. punkts paredz, ka Zemkopības ministrija nostiprinās zemesgrāmatā īpašuma tiesības uz nekustamajiem īpašumiem. Nav saprotams, vai šis punkts attiecināms uz visiem nekustamajiem īpašumiem – gan zemes vienībām, gan būvi. Lūdzam skaidrot, vai gan būvi, gan zemes vienības plānots ierakstīt zemesgrāmatā. Vienlaikus vēršam uzmanību, ka Publiskas personas mantas atsavināšanas likuma 42.1. panta pirmā daļa nosaka, ka valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu. Ievērojot minēto, lūdzam izvērtēt minētā panta piemērošanu. 
Piedāvātā redakcija
-
	Arvis Pavilons (FM)

	2.
	Rīkojuma projekts
 Par Ogres novada pašvaldības tiesiskajā valdījumā esošo nekustamo īpašumu nodošanu Zemkopības ministrijas valdījumā
	Priekšlikums
Lūdzam izvērtēt nosaukuma atbilstību rīkojuma projektā minētajām divām darbībām.
Piedāvātā redakcija
Par valsts nekustamo īpašumu tiesiskā valdītāja maiņu un Ogres novada pašvaldības nekustamā īpašuma pārņemšanu valsts īpašumā.
	Arvis Pavilons (FM)



